open-index/open-wikipedia-markdown huggingface dataset:
Έλανος

Ο **Έλανος** (*Elanus caeruleus*) είναι μικρό ημερόβιο αρπακτικό της οικογένειας των Αετίδων.

## Μορφολογία
αριστερά|μικρογραφία|Νεαρός έλανος στο Εθνικό πάρκο Ετόσα, Ναμίμπια
Ο έλανος είναι είδος απαραγνώριστο, δηλαδή διακρίνεται εύκολα από άλλα είδη. Έχει μήκος 31-36 εκ. και άνοιγμα φτερών 76-88 εκ. Χρώμα στήθους και κεφαλιού λευκό, ενώ οι φτερούγες είναι γκριζωπές. Η πάνω μεριά του "βραχίωνα" είναι ολόμαυρη, όπως και πρωτεύοντα ερετικά του από την κάτω μεριά. Φέρει μαύρη "μάσκα" γύρω από τα μάτια τα οποία είναι κατακόκκινα. Οι φτερούγες μυτερές και μακριές και η ουρά κοντή και τετραγωνισμένη. Το ράμφος είναι κοντό. Το νεαρό είναι πιο σκούρο, με τα φτερά να έχουν άσπρες άκρες. Το πίσω μέρος του κεφαλιού και ο σβέρκος είναι πιο σκούρα, προς το καφετί.

## Εξάπλωση
Ο έλανος εξαπλώνεται στην υποσαχάρια Αφρική και την τροπική Ασία, αλλά αποίκισε σχετικά πρόσφατα στην νοτιοδυτική Ευρώπη (Ισπανία, Πορτογαλία) από το Μαρόκο. Ακόμη σπάνιος αλλού στην Ευρώπη. Στην Ελλάδα είναι τυχαίος, παραπλανημένος επισκέπτης, με μόνο εννιά καταγραφές.

Το υποείδος *caeruleus* απαντάται στην Ισπανία, την Αφρική και την Αραβία. Το υποείδος *vociferus* βρίσκεται ανατολικά της εξάπλωσης του είδους στην νότια και τη νοτιοανατολική Ασία. Κατά μήκος της Σουμάτρας, της Ιάβας, του Βόρνεο και των Φιλιππίνων το υποείδος  *hypoleucus,* ενώ το *wahgiensis* περιορίστηκε στη Νέα Γουινέα.

## Παραπομπές
Time (άλμπουμ των Mercyful Fate)

**Time** είναι ο τίτλος του τέταρτου άλμπουμ του δανέζικου χέβι μέταλ συγκροτήματος Mercyful Fate, το οποίο κυκλοφόρησε στις 25 Οκτωβρίου του 1994 μέσω της δισκογραφικής εταιρείας Metal Blade Records.

Οι ηχογραφήσεις του *Time* πραγματοποιήθηκαν στο Sound Lab του Ντάλας από τον Μάιο ως το Αύγουστο του 1994, με παραγωγό τον Τιμ Κίμσεϊ, σε συνεργασία με τους King Diamond και Χανκ Σέρμαν.

Το κρανίο στο εξώφυλλο του δίσκου είναι το διάσημο κρανίο της Μελίσα, με το οποίο εμφανιζόταν ο King Diamond στις συναυλίες του συγκροτήματος. Η σιαγόνα είχε κλαπεί μετά από ζωντανή του εμφάνιση στο Άμστερνταμ.

Για την προώθηση του δίσκου γυρίστηκαν βίντεο κλιπ για τα "Nightmare Be Thy Name" και"Witches' Dance", ενώ περιόδευσαν στη Γερμανία το Νοέμβριο του 1994 και στη Βόρεια Αμερική τους δύο πρώτους μήνες του 1995.

## Τραγούδια

## Μέλη των Mercyful Fate
Η σύνθεση του συγκροτήματος κατά την ηχογράφηση του "***Time***" είχε την εξής μορφή:

* **[[King Diamond]]** - *[[Φωνητική|φωνητικά]]*
* **[[Χανκ Σέρμαν]]** - *[[κιθάρα]]*
* **[[Μίκαελ Ντένερ]]** - *[[κιθάρα]]*
* **[[Σάρλι Ντ' Άντζελο]]** - *[[μπάσο]]*
* **Σνόουι Σο** - *[[τύμπανα]]*

## Παραπομπές


## Πηγές
* Mercyful Fate “Time” | King Diamond & Mercyful Fate
* Time - Mercyful Fate | Songs, Reviews, Credits | AllMusic
* Mercyful Fate - Time - Encyclopaedia Metallum: The Metal Archives

Κατηγορία:Δισκογραφία των Mercyful Fate
Κατηγορία:Άλμπουμ του 1994
Into the Unknown

**Into the Unknown** είναι ο τίτλος του πέμπτου άλμπουμ του δανέζικου heavy metal συγκροτήματος Mercyful Fate, το οποίο κυκλοφόρησε στις 20 Αυγούστου του 1996 μέσω της δισκογραφικής εταιρείας Metal Blade Records.

Οι ηχογραφήσεις του δίσκου πραγματοποιήθηκαν στο Sound Lab του Ντάλας τον Ιανουάριο και τον Φεβρουάριο του 1996, με παραγωγούς τον Τιμ Κίμσεϊ και τον King Diamond.

Για την προώθηση του δίσκου γυρίστηκε βίντεο κλιπ για το κομμάτι "*The Uninvited Guest*", ενώ το συγκρότημα περιόδευσε στη Βραζιλία και την Αργεντινή τον Αύγουστο του 1996, στη Βόρεια Αμερική τον Οκτώβριο και το Νοέμβριο του ίδιου έτους, όπως και στην Ευρώπη τον Μάρτιο του 1997.

Η επανέκδοση του 1997, περιλαμβάνει ως μπόνους κομμάτι τη ζωντανή εκτέλεση του "*Curse of the Pharaohs*" από το ΕΡ "*[[The Bell Witch]]*", ενώ η ιαπωνική έκδοση του άλμπουμ περιελάμβανε τη διασκευή των Mercyful Fate στο "*The Ripper*" των Judas Priest.

## Τραγούδια

## Μέλη των Mercyful Fate
Η σύνθεση του συγκροτήματος κατά την ηχογράφηση του "***Into the Unknown***" είχε την εξής μορφή:

* **[[King Diamond]]** - *[[Φωνητική|φωνητικά]]*
* **[[Χανκ Σέρμαν]]** - *[[κιθάρα]]*
* **[[Μίκαελ Ντένερ]]** - *[[κιθάρα]]*
* **[[Σάρλι Ντ' Άντζελο]]** - *[[μπάσο]]*
* **Μπιάρνε Χολμ** - *[[τύμπανα]]*

## Παραπομπές


## Πηγές
* Mercyful Fate “Into The Unknown” | King Diamond & Mercyful Fate
* Into the Unknown - Mercyful Fate | Songs, Reviews, Credits | AllMusic
* Mercyful Fate - Into the Unknown Encyclopaedia Metallum - The Metal Archives

Κατηγορία:Δισκογραφία των Mercyful Fate
Κατηγορία:Άλμπουμ του 1996
Αντώνιος Καρτάλης

Ο **Αντώνιος Καρτάλης** ήταν Έλληνας πολιτικός.

## Βιογραφικά στοιχεία

Ήταν γιος του Γεωργίου Καρτάλη, δημάρχου Βόλου, βουλευτή και μέλους παλιάς οικογένειας εμπόρων & πολιτικών. Αδελφός του ήταν ο Κωνσταντίνος Καρτάλης. Εξελέγη για πρώτη φορά βουλευτής Βόλου στις εκλογές του 1899 και επανεξελέγη σε αυτές του 1902, του 1905 και του 1906. Στις εκλογές του 1915 εξελέγη βουλευτής Λαρίσης με το Λαϊκό Κόμμα επανεκλεγόμενος σε το 1920. Στην κυβέρνηση Γούναρη χρημάτισε Υπουργός Περίθαλψης.

Παντρεύτηκε την Μαρίκα Αθ. Ταμπακοπούλου και απέκτησαν δύο παιδιά, τον Γεώργιο Καρτάλη και την Έμμη Πυρομάγλου.

## Παραπομπές


Κατηγορία:Βουλευτές Βόλου
Κατηγορία:Βουλευτές Λάρισας
Κατηγορία:Οικογένεια Καρτάλη
Κατηγορία:Έλληνες βασιλόφρονες
Κωνσταντίνος Καρτάλης

Ο **Κωνσταντίνος Καρτάλης** (1872 - 1933) ήταν Έλληνας πολιτικός.

## Βιογραφικά στοιχεία

Ήταν γιος του Γεωργίου Καρτάλη, δημάρχου Βόλου, βουλευτή και μέλους παλιάς οικογένειας εμπόρων & πολιτικών. Αδελφός του ήταν ο Αντώνιος Καρτάλης. Ήταν κτηματίας και διαχειριστής της οικογενειακής περιουσίας. Την περίοδο 1907 - 1925 διετέλεσε δημοτικός σύμβουλος Βόλου. Στις εκλογές του 1926 εξελέγη βουλευτής Λαρίσης με το Λαϊκό Κόμμα. Το 1929 εξελέγη δήμαρχος Βόλου, θέση στην οποία παρέμεινε μέχρι τις 19 Μαρτίου 1933, οπότε και πέθανε.

## Παραπομπές


## Εξωτερικοί σύνδεσμοι
*Κωνσταντίνος Καρτάλης στον ''Πανδέκτη'', του Εθνικού Ιδρύματος Ερευνών

Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές Λάρισας
Κωνσταντινος
Ιωάννης Καρτάλης

Ο **Ιωάννης Καρτάλης** (1842 - 1908) ήταν Έλληνας πολιτικός και επιχειρηματίας.

## Βιογραφικά στοιχεία

Γεννήθηκε στην Τσαγκαράδα Πηλίου και ήταν γιος του Χατζηαντώνη Καρτάλη. Αδέρφια του ήταν οι Γεώργιος και Αριστείδης Καρτάλης. Αποφοίτησε από το γυμνάσιο της Ζαγορας και εν συνεχεία μετέβη στην Αίγυπτο, όπου ασχολήθηκε με το εμπόριο βαμβακιού αποκτώντας σημαντική περιουσία.

Το 1866 μετέβη στην Κρήτη, επικεφαλής δικού του σώματος, συμμετέχοντας στην εκεί εξέγερση ενώ το 1878 σχημάτισε σώμα εκατό αντρών συμμετέχοντας στις πολεμικές συγκρούσεις της Θεσσαλίας. Στα 1880 εγκαταστάθηκε στην Ελλάδα αναπτύσσοντας πολιτική δράση. Εξελέγη για πρώτη φορά βουλευτής Βόλου στις εκλογές του 1881 και επανεξελέγη σε αυτές του 1885 και του 1887. Εν συνεχεία εγκαταστάθηκε πάλι στην Αίγυπτο για να επανέλθει τελικώς στις αρχές του 19ου αιώνα, οπότε και εγκαστάθηκε μόνιμα στον Βόλο.

Με την διαθήκη του άφησε εκατό χιλιάδες φράγκα με σκοπό να διατεθούν για την ανέγερση εμπορικής σχολής, η οποία υπάρχει ακόμα και σήμερα και φέρει το όνομά του.

Στις εκλογές του 1905 εξελέγη βουλευτής Λαρίσης. Το 1907 εξελέγη δήμαρχος Παγασών (Βόλου), θέση στην οποία παρέμεινε μέχρι το 20 Ιουνίου 1908, οπότε και πέθανε.

## Παραπομπές


Κατηγορία:Βουλευτές Βόλου
Κατηγορία:Δήμαρχοι Βόλου
Κατηγορία:Έλληνες επιχειρηματίες
Κατηγορία:Οικογένεια Καρτάλη
Desierto

Το **Desierto** είναι μεξικανική ταινία του 2015 σε σκηνοθεσία του Χονάς Κουαρόν και σε σενάριο του σκηνοθέτη και του Ματέο Γκαρσία. 
## Πλοκή
Ο Μόιζες ξεκινά μαζί με άλλους Μεξικανούς να διασχίσει παράνομα τα σύνορα και να περάσει στις ΗΠΑ για να βρει το παιδί του. Όμως, το όχημα στο οποίο επέβαινε, παθαίνει βλάβη. Έτσι, ο συνοδηγός στο όχημα, ο Λόμπο, αποφασίζει να περάσουν στη χώρα με τα πόδια και από ένα επικίνδυνο σημείο.

Στην πορεία πέντε άτομα μένουν πιο πίσω, μεταξύ αυτών και ο Μόιζες. Ο Λόμπο, που είναι μπροστά, αφήνει τους πέντε πίσω και λέει στους υπόλοιπους να προχωρήσουν. Στη περιοχή βρίσκεται ένας Αμερικανός, ο Σαμ, που έχει στο τζιπ του την ομοσπονδιακή σημαία. Αντιλαμβάνεται πως στη περιοχή υπάρχουν άνθρωποι. Στέλνει τον σκύλο του Τράκερ να τους βρει και όταν βρίσκει τον Λόμπο και τους υπόλοιπους, ο Σαμ τους σκοτώνει όλους με μια καραμπίνα.

Οι εναπομείναντες πέντε τη γλιτώνουν, όμως ο Τράκερ καθοδηγεί τον Σαμ και σκοτώνει τους τρεις. Εν τέλει, μένουν ζωντανοί ο Μόιζες και η Αντέλα. Καταφέρνουν με κόλπο να κλέψουν το τζιπ, όμως ο Σαμ πυροβολεί την Αντέλα στο χέρι και το τζιπ ανετρέπεται. Ο Μόιζες παίρνει από το τζιπ του κουτί με τις πρώτες βοήθειες και μέσα βρισκει ένα πλαστικό οπλο. Αφήνει πίσω την Αντέλα κάτω από ένα κάκτο και συνεχίζει μόνος του. Κατά την καταδίωξη, ο Μόιζες σκοτώνει τον Τράκερ.

Στη συνέχεια, σε μια συμπλοκή που έχουν ο Μόιζες και ο Σαμ, ο Σαμ σπάζει το πόδι του και ο Μόιζες παίρνει το όπλο του και τον εγκαταλείπει. Γυρίζει πίσω στην Αντέλα και την παίρνει στην πλάτη του. Μετά από περπάτημα, βρίσκουν μια λεωφόρο.
## Διανομή

## Βραβεία/Διακρίσεις
Είναι η πρόταση που υπέβαλε το Μεξικό για το βραβείο καλύτερης ξενόγλωσσης ταινίας στα 89α Βραβεία Όσκαρ.
## Παραπομπές


Κατηγορία:Μεξικάνικες ταινίες
Κατηγορία:Ισπανόφωνες ταινίες
Κατηγορία:Αγγλόφωνες ταινίες
Κατηγορία:Ταινίες με θέμα τη μετανάστευση
Κατηγορία:Ταινίες του 2015
Κατηγορία:Μεξικανικές δραματικές ταινίες
Γιώργος Αρμένης

Ο **Γιώργος Αρμένης** (Κληματιά Ιωαννίνων, 18 Οκτωβρίου 1943) είναι Έλληνας ηθοποιός, σκηνοθέτης και θεατρικός συγγραφέας.

## Βιογραφία
Ήταν μαθητής του Καρόλου Κουν. Πέρασε δύσκολη παιδική ηλικία καθώς οι γονείς του χώρισαν νωρίς και τον μεγάλωσε η μητέρα του. Πριν γίνει ηθοποιός είχε απασχοληθεί σε διάφορες εργασίες ενώ δούλεψε και ως ναυτικός και ήταν αριστερών πολιτικών καταβολών.

Όπως ο ίδιος παραδέχτηκε σε συνέντευξή του, το έναυσμα να ασχοληθεί με το θέατρο του προκάλεσε μια ραδιοφωνική εκπομπή, κατά την οποία άκουσε τον Κουν να μιλά. Με την παρότρυνση του Αλέκου Αλεξανδράκη έδωσε εξετάσεις σαν ταλέντο για τη σχολή του Κουν, στις οποίες πέτυχε και μάλιστα σπούδασε με υποτροφία κατά το χρονικό διάστημα 1967-1970.

Εν συνεχεία, συμπλήρωσε 50 χρόνια στο θεατρικό είδος, ενώ στο Θέατρο Τέχνης «Κάρολος Κουν» είχε παραμείνει για 22 συνεχόμενα έτη, μέχρι και το θάνατο του δασκάλου του. Γνωστά του έργα είναι η "Πρόβα" και το "Σόι".

Εκτός από το θέατρο, εμφανίσθηκε και σκηνοθέτησε αρκετές τηλεοπτικές σειρές, ενώ πρωταγωνίστησε και στον κινηματογράφο, κερδίζοντας σημαντικές διακρίσεις.

Στην τηλεόραση έχει εμφανιστεί στις σειρές: Μέσα από το πλήθος, Ο Θείος μας ο Μίμης, Χαίρε Τάσο Καρατάσο, Σιγά... η πατρίδα κοιμάται, Το σπίτι της θείας, Ζητώ γνωριμία, Ξενοδοχείο Αμόρε, Μικρές διαδρομές, Το σόι μας, Το Τρίτο Στεφάνι, Ο Πρίγκιπας, Το φτερούγισμα του γλάρου,
10η εντολή, Ο Θησαυρός της Αγγελίνας, Καρυωτάκης, Ο 3ος νόμος, Η ζωή εν τάφω, Η Φαμίλια, Έξι Νύχτες στην Ακρόπολη, Άγιος Παΐσιος, Από τα Φάρασα στον Ουρανό, Αυτή η Νύχτα Μένει

## Φιλμογραφία

## Παραστασιογραφία

* **[https://www.retrodb.gr/wiki/index.php/%CE%93%CE%B9%CF%8E%CF%81%CE%B3%CE%BF%CF%82_%CE%91%CF%81%CE%BC%CE%AD%CE%BD%CE%B7%CF%82 Εργογραφία]**

1) Λίστα θεατρικών παραστάσεων βασισμένων σε έργα που έχει γράψει ο Γ. Αρμένης.

2) Λίστα θεατρικών παραστάσεων που έχει σκηνοθετήσει ο Γ. Αρμένης.

3) Πίνακας βασικών πληροφοριών θεατρικών παραστάσεων, στις οποίες συμμετείχε ο Αρμένης ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές

## Εξωτερικοί σύνδεσμοι
* 

Κατηγορία:Έλληνες σκηνοθέτες θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Γεώργιος Χ. Καρτάλης

Ο **Γεώργιος Καρτάλης** ήταν Έλληνας πολιτικός.

## Βιογραφικά στοιχεία

Ήταν γιος του Χατζηαντώνη Καρτάλη και καταγόταν από πλούσια οικογένεια εμπόρων. Αδέρφια του ήταν οι Ιωάννης και Αριστείδης Καρτάλης. Το 1881 εξελέγη δήμαρχος Παγασών (Βόλου), θέση στην οποία παρέμεινε μέχρι το 1891 κερδίζοντας στο ενδιάμεσο χρονικό διάστημα δύο εκλογές. Εξελέγη βουλευτής Βόλου στις εκλογές του 1892.

Ήταν παντρεμένος και είχε αποκτήσει δύο παιδιά: τον Αντώνιο και τον Κωνσταντίνο (Κωστή) Καρτάλη.

## Παραπομπές


Κατηγορία:Δήμαρχοι Βόλου
Κατηγορία:Βουλευτές Βόλου
Κατηγορία:Οικογένεια Καρτάλη
Κάρολ-Αν Καλογεροπούλου

Η **Κάρολ-Αν Καλογεροπούλου** (*[[Αγγλικά]] : Carol-Ann Kalogeropoulos*), είναι αμερικανίδα πρωταθλήτρια της αντισφαίρισης. Γεννημένη στην Φλόριντα των ΗΠΑ στις 11 Μαρτίου 1943 σαν Κάρολ Α. Πρόζεν (*Carol-Ann Prosen*), παντρεύτηκε το 1966 τον ελληνικής καταγωγής πρωταθλητή της αντισφαίρισης Νίκο Καλογερόπουλο.

Στις Ηνωμένες πολιτείες συμμετείχε σε πολλά τουρνουά από το 1960 έως το 1966 και κέρδισε 10 τίτλους με πρώτο το 1960 στο Ορλάντο. Στο πανελλήνιο πρωτάθλημα ήταν πρώτη στο απλό γυναικών το 1971 και το 1972 πρώτη στην κατάταξη στις γυναίκες. Με την εθνική Ελλάδος συμμετείχε στο Φεντερέσιον καπ του 1973.

Είχε συμμετάσχει στο Γουίμπλετον με μεγαλύτερη επιτυχία την είσοδο της στους 32 του μονού το 1964,  Στο διπλό γυναικών συμμετείχε από το 1963 έως το 1971και τέσσερις συμμετοχές. Στο διπλό μεικτό 14 φορές από το 1963 έως το 1972, τις 13 με συμπαίκτη τον σύζυγο της.

Στο Ρολλάν Γκαρός καλύτερη εμφάνιση της ήταν το 1964 όπου έφτασε στους 16 του θεσμού στο απλό. Δεν συμμετείχε ποτέ στο Αυστραλιανό όπεν. Ασχολήθηκε και διοικητικά με την αντισφαίριση, ήταν  στο διοικητικό συμβούλιο του *Chatham S Condo Association, West Palm Beach Florida*

## Παραπομπές


## Πηγές
* Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1

Κατηγορία:Αμερικανίδες αθλήτριες της αντισφαίρισης
Κατηγορία:Ελληνίδες αθλήτριες της αντισφαίρισης
Κατηγορία:Αθλητές του ΟΑΑ
Εθνική Οδός 44β (Ελλάδα)

Η **Εθνική Οδός 44β** **(ΕΟ44β)** είναι εθνική οδός στην Στερεά Ελλάδα. Ξεκινάει δυτικά της Χαλκίδας στην διασταύρωση με την ΕΟ 44 και κινούμενη παράλληλα με τις γραμμές του προαστιακού καταλήγει στο Σχηματάρι στην διασταύρωση με την ΕΟ 1. Πλέον έχει δευτερεύουσα σημασία καθώς ο κύριος όγκος οχημάτων διέρχεται από τον Αυτοκινητόδρομο Σχηματαρίου-Χαλκίδας (Α11), στον οποίο η εθνική οδός λειτουργεί σαν παρακαμπτήριος.

44β
Κατηγορία:Περιφερειακή ενότητα Ευβοίας
Κατηγορία:Δρόμοι στη Βοιωτία
Windows 3.x

Το **Windows 3.x** μπορεί να αναφέρεται στις παρακάτω εκδόσεις των Microsoft Windows:

* Windows 3.0
* Windows 3.1x

Κατηγορία:Microsoft Windows
4η Μεραρχία Πεζικού (Ινδία)

Η **4η Ινδική Μεραρχία Πεζικού** (αγγλικά: *4th Indian Infantry Division*) ή **Μεραρχία Κόκκινος Αετός** (Red Eagle Division), όπως είναι γνωστή, αποτελεί σχηματισμό του Ινδικού Στρατού.

Η μεραρχία ιδρύθηκε στην Αίγυπτο το 1939 και ήταν ο πρώτος ινδικός σχηματισμός που έδρασε στο εξωτερικό κατά τη διάρκεια του Β΄ Παγκοσμίου Πολέμου. Όπως συνέβαινε με όλους τους σχηματισμούς στον Ινδικό Στρατό πριν από την ανεξαρτησία, αποτελούνταν κυρίως από Βρετανούς αξιωματικούς και δευτερευόντως Ινδούς. Ωστόσο, περιλάμβανε Ινδούς αξιωματικούς μέχρι το βαθμό του Λοχαγού και του Ταγματάρχη.

Κατά τη διάρκεια του Β΄ Παγκοσμίου Πολέμου, έλαβε μέρος στις εκστρατείες στην Ανατολική Αφρική (Ερυθραία και Σουδάν), τη Συρία, τη Βόρεια Αφρική και την Ιταλία.

## Παραπομπές


## Εξωτερικοί σύνδεσμοι
* British Military History – British Troops in The Sudan 1930 – 47

Κατηγορία:Ινδικός Στρατός
Κατάλογος έργων του Φρα Αντζέλικο

Η σελίδα αυτή είναι εικονογραφημένος κατάλογος των έργων του Φρα Αντζέλικο σε χρονολογική (όχι απολύτως βέβαιη) σειρά.

## Α. Έργα διάφορα

## Β. Φλωρεντία, San Marco
Το μοναστήρι όπου έζησε ο Αντζέλικο (σήμερα Museo Nazionale di San Marco).

 
Αντζελικο
Dead Again

**Dead Again** είναι ο τίτλος του έκτου άλμπουμ του δανέζικου heavy metal συγκροτήματος Mercyful Fate, το οποίο κυκλοφόρησε στις 9 Ιουνίου του 1998 μέσω της δισκογραφικής εταιρείας Metal Blade Records.

Αυτός ήταν ο τέταρτος στούντιο δίσκος του συγκροτήματος σε διάστημα πέντε ετών, μετά την επανένωση τους το 1993. Οι ηχογραφήσεις του πραγματοποιήθηκαν στο Nomad Recording Studio του Κάρολτον του Τέξας από τον Οκτώβριο ως τον Δεκέμβριο του 1998, με παραγωγό τον Στέρλινγκ Γουάινφιλντ σε συνεργασία με μέλη του σχήματος.

Για την προώθηση του άλμπουμ γυρίστηκε βίντεο κλιπ για το κομμάτι "*The Night*" και το συγκρότημα περιόδευσε στη Βόρεια Αμερική από τον Σεπτέμβριο ως τον Νοέμβριο του 1998, ενώ στις αρχές της χρονιάς είχε δώσει έξι συναυλίες στη Βραζιλία και τη Χιλή.

## Τραγούδια

## Μέλη των Mercyful Fate
Η σύνθεση του συγκροτήματος κατά την ηχογράφηση του "***Dead Again***" είχε την εξής μορφή:

* **[[King Diamond]]** - *[[Φωνητική|φωνητικά]]*
* **[[Χανκ Σέρμαν]]** - *[[κιθάρα]]*
* **[[Μάικ Γουίντ]]** - *[[κιθάρα]]*
* **[[Σάρλι Ντ' Άντζελο]]** - *[[μπάσο]]*
* **Μπιάρνε Χολμ** - *[[τύμπανα]]*

## Παραπομπές


## Πηγές
* Mercyful Fate “Dead Again” | King Diamond & Mercyful Fate
* Dead Again - Mercyful Fate | Songs, Reviews, Credits | AllMusic
* Mercyful Fate - Dead Again - Encyclopaedia Metallum - The Metal Archives

Κατηγορία:Δισκογραφία των Mercyful Fate
Κατηγορία:Άλμπουμ του 1998
9 (άλμπουμ των Mercyful Fate)

**9** είναι ο τίτλος του έβδομου άλμπουμ του δανέζικου heavy metal συγκροτήματος Mercyful Fate, το οποίο κυκλοφόρησε στην Ευρώπη στις 15 Μαΐου του 1999 μέσω της δισκογραφικής εταιρείας Metal Blade Records, ενώ στην Βόρεια Αμερική η κυκλοφορία του "*9*" έγινε έναν μήνα αργότερα.

Οι ηχογραφήσεις του δίσκου πραγματοποιήθηκαν τον Φεβρουάριο και τον Μάρτιο του 1999 στο Nomad Recording Studio του Κάρολτον του Τέξας, με την παραγωγή να αναλαμβάνουν τα μέλη του συγκροτήματος.

Για την προώθηση του άλμπουμ, οι Mercyful Fate περιόδευσαν στην Ευρώπη το καλοκαίρι του 1999 και στα μέσα Αυγούστου έδωσαν τρεις συναυλίες στη Νότια Αμερική. Πραγματοποίησαν την τελευταία τους βορειοαμερικανική περιοδεία το φθινόπωρο του ίδιου έτους, αφού το συγκρότημα σταμάτησε να ηχογραφεί και να περιοδεύει μετά το 1999.

## Τραγούδια

## Μέλη των Mercyful Fate
Η σύνθεση του συγκροτήματος κατά την ηχογράφηση του "***9***" είχε την εξής μορφή:

* **[[King Diamond]]** - *[[Φωνητική|φωνητικά]]*
* **[[Χανκ Σέρμαν]]** - *[[κιθάρα]]*
* **[[Μάικ Γουίντ]]** - *[[κιθάρα]]*
* **[[Σάρλι Ντ' Άντζελο]]** - *[[μπάσο]]*
* **Μπιάρνε Χολμ** - *[[τύμπανα]]*

## Παραπομπές


## Πηγές
* 9 | Mercyful Fate
* 9 - Mercyful Fate | Songs, Reviews, Credits | AllMusic
* Mercyful Fate - 9 - Encyclopaedia Metallum: The Metal Archives

Κατηγορία:Δισκογραφία των Mercyful Fate
Κατηγορία:Άλμπουμ του 1999
Άξελ Τρόοστ

Ο **Άξελ Τρόοστ** (*Axel Troost*, 1 Σεπτεμβρίου 1954 στο Χάγκεν της Βεστφαλίας) είναι Γερμανός οικονομολόγος και πολιτικός. Είναι βουλευτής από το 2005 και, από το 2012, ένας από τους τέσσερις αναπληρωτές προέδρους του γερμανικού Κόμματος της Αριστεράς (Die Linke), του κόμματος της αξιωματικής αντιπολίτευσης στο Bundestag.

## Βίος
### Εκπαίδευση
Ο Άξελ Τρόοστ σπούδασε Πολιτική Οικονομία στο Πανεπιστήμιο του Μάρμπουργκ. Στο ίδιο πανεπιστήμιο εκπόνησε, το 1982, τη διδακτορική του διατριβή με τίτλο *[[Δημόσιο χρέος]] και πιστωτικά ιδρύματα: δημόσιος δανεισμός στο πλαίσιο των γενικών πιστοδοτικών συναλλαγών και της παροχής υπηρεσιών εμπορικών τραπεζών*.

### Επαγγελματική δραστηριότητα
Από το 1981 είναι γενικός γραμματέας της Ομάδας Εργασίας για μία Εναλλακτική Οικονομική Πολιτική (Arbeitsgruppe Alternative Wirtschaftspolitik) και από το 1984 διευθύνων εταίρος του Προοδευτικού Ινστιτούτου Οικονομικής Έρευνας (PIW GmbH). Από το 1990 έως το 2001 ήταν διευθύνων σύμβουλος του Γραφείου Διαρθρωτικής Έρευνας Ρόστοκ (Büro für Strukturforschung Rostock gGmbH).

### Πολιτική σταδιοδρομία
Από το 1970 έως το 1973, ο Άξελ Τρόοστ ήταν μέλος του Σοσιαλδημοκρατικού Κόμματος Γερμανίας (SPD) και από το 1976 έως το 1984 ήταν μέλος του Γερμανικού Κομμουνιστικού Κόμματος (DKP). Ήταν από τους συνιδρυτές της Εκλογικής Εναλλακτικής για την Κοινωνική Δικαιοσύνη (WASG), όπου τέλεσε μέλος του προεδρείου του κόμματος από το 2005 έως τη συγχώνευσή του με το Κόμμα Δημοκρατικού Σοσιαλισμού (PDS) το 2007, από την οποία προέκυψε το Κόμμα της Αριστεράς (Die Linke). Έκτοτε ανήκει στο προεδρείο του κόμματος, του οποίου είναι Αναπληρωτής Πρόεδρος από το 2012.

### Βουλευτική δραστηριότητα
Ο Άξελ Τρόοστ είναι από το 2005 μέλος του γερμανικού Κοινοβουλίου (Bundestag). Είναι κοινοβουλευτικός εκπρόσωπος του Linke για ζητήματα δημοσιονομικής πολιτικής και επικεφαλής της ομάδας του Linke στην Επιτροπή Οικονομικών του Bundestag.

### Λοιπές δραστηριότητες
Ο Άξελ Τρόοστ είναι από το 2010 μέλος του Διοικητικού Συμβουλίου του Ινστιτούτου Αλληλέγγυας Νεωτερικότητας (Institut Solidarische Moderne) και από το 2014 ένας από τους πέντε εκπροσώπους του.
Είναι εδώ και πολλά χρόνια μέλος της Attac και της Γερμανικής Ομοσπονδίας Δημοκρατικών Επιστημόνων (BdWi). Ήταν επί μακρόν μέλος του γερμανικού συνδικαλιστικού σωματείου μετάλλου (IG Metall) και από το 2009 είναι μέλος της συνδικαλιστικής ένωσης των παρόχων υπηρεσιών (ver.di).

### Προσωπικά στοιχεία
Είναι νυμφευμένος και έχει δύο παιδιά.

## Εξωτερικοί σύνδεσμοι
http://www.axel-troost.de
*
*

Κατηγορία:Γερμανοί οικονομολόγοι
Κατηγορία:Γερμανοί πολιτικοί
4η Μεραρχία Πεζικού (Ηνωμένο Βασίλειο)

Η **4η Μεραρχία Πεζικού** (αγγλ. *4th Infantry Division*) υπήρξε σχηματισμός του Βρετανικού Στρατού με πολύ μεγάλη ιστορία. Βρισκόταν στην ενεργό υπηρεσία κατά τον ιβηρικό πόλεμο, στους Ναπολεόντειους Πολέμους, τον Κριμαϊκό πόλεμο, τον Α΄ Παγκόσμιο Πόλεμο και κατά τη διάρκεια του Β΄ Παγκοσμίου Πολέμου.

Διαλύθηκε μετά τον πόλεμο, ανασυγκροτήθηκε στη δεκαετία του 1950 ως 4η Τεθωρακισμένη Μεραρχία (4th Armoured Division), προτού διαλυθεί και να ανασυγκροτηθεί και πάλι ως 4η Μεραρχία (4th Division), ενώ τελικά διαλύθηκε την 1η Ιανουαρίου του 2012.

## Παραπομπές


## Εξωτερικοί σύνδεσμοι
* 4 Infantry Division (1944–45)

Κατηγορία:Βρετανικές ένοπλες δυνάμεις
The Beginning

**The Beginning** είναι ο τίτλος της συλλογής τραγουδιών του δανέζικου heavy metal συγκροτήματος Mercyful Fate, η οποία κυκλοφόρησε στις 24 Ιουνίου του 1987 μέσω της δισκογραφικής εταιρείας Roadrunner.

Τα κομμάτια της συλλογής προέρχονται από την πρώτη εποχή του συγκροτήματος και πιο συγκεκριμένα τον δίσκο "*[[Melissa (άλμπουμ)|Melissa]]*" και το ΕΡ "*[[Mercyful Fate EP|Mercyful Fate]]*". Το "*Black Masses*" ηχογραφήθηκε στις 19, 22 και 27 Ιουλίου του 1983 και συμπεριλήφθηκε σε σινγκλ μαζί με το "*Black Funeral*" τον Δεκέμβριο του 1983. Το "*Black Funeral*" είχε αρχικά συμπεριληφθεί στην συλλογή "*Metallic Storm*", η οποία είχε κυκλοφορήσει το 1982 από την Ebony Records. Επίσης, τα τραγούδια "*Curse of the Pharaohs*", "*Evil*" και "*Satan's Fall*" είναι εκτελεσμένα ζωντανά για την εκπομπή "Friday Rock Show" του BBC Radio 1 στις 19 Μαρτίου 1983.

## Τραγούδια

## Μέλη των Mercyful Fate
Τα μέλη του συγκροτήματος κατά τις ηχογραφήσεις των κομματιών του "***The Beginning***" είχε την εξής μορφή:

* **[[King Diamond]]** - *[[Φωνητική|φωνητικά]]*
* **[[Χανκ Σέρμαν]]** - *[[κιθάρα]]*
* **[[Μίκαελ Ντένερ]]** - *[[κιθάρα]]*
* **Τίμι Χάνσεν** - *[[μπάσο]]*
* **Κιμ Ραζ** - *[[τύμπανα]]*

## Παραπομπές


## Πηγές
* Mercyful Fate “The Beginning” | King Diamond & Mercyful Fate
* The Beginning - Mercyful Fate | Songs, Reviews, Credits | AllMusic
* Mercyful Fate - The Beginning - Encyclopaedia Metallum: The Metal Archives

Κατηγορία:Δισκογραφία των Mercyful Fate
Κατηγορία:Άλμπουμ του 1987
The Best of Mercyful Fate

**The Best of Mercyful Fate** είναι ο τίτλος της συλλογής τραγουδιών του δανέζικου heavy metal συγκροτήματος Mercyful Fate, η οποία κυκλοφόρησε στις 15 Σεπτεμβρίου του 2003 μέσω της δισκογραφικής εταιρείας Roadrunner.

Τα κομμάτια που συμπεριλαμβάνονται εδώ προέρχονται από τους στούντιο δίσκους "*[[Melissa (άλμπουμ)|Melissa]]*" και "*[[Don't Break the Oath]]*", όπως και από πρώιμες και πρώην ανέκδοτες ηχογραφήσεις, μερικές εκ των οποίων είχαν γίνει γνωστές από τις συλλογές "*[[The Beginning]]*" και "*Return of the Vampire*".

Η επιλογή των κομματιών πραγματοποιήθηκε από τον υπεύθυνο της Roadrunner, Μόντε Κόνερ.

## Τραγούδια
#"Doomed by the Living Dead" (Diamond, Shermann) – 5:08
#"A Corpse Without Soul" (Diamond, Shermann) – 6:56
#"Nuns Have No Fun" (Denner, Diamond, Shermann) – 4:20
#"Evil" (Diamond, Shermann) – 4:45
#"Curse of the Pharaohs" (Diamond, Shermann) – 3:57
#"Into the Coven" (Diamond, Shermann) – 5:10
#"Black Funeral" (Diamond, Shermann) – 2:50
#"Satan's Fall" (Diamond, Shermann) – 11:23
#"A Dangerous Meeting" (Shermann) – 5:11
#"Desecration of Souls" (Denner, Shermann) – 4:55
#"Gypsy" (Denner, Diamond) – 3:09
#"Come to the Sabbath" (Diamond) – 5:19
#"Burning the Cross" (Diamond, Petersen) – 8:48
#"Return of the Vampire" (Shermann) – 4:49

## Μέλη των Mercyful Fate
Τα μέλη του συγκροτήματος κατά τις ηχογραφήσεις των κομματιών του "***The Best of Mercyful Fate***" είχε την εξής μορφή:

* **[[King Diamond]]** - *[[Φωνητική|φωνητικά]]*
* **[[Χανκ Σέρμαν]]** - *[[κιθάρα]]*
* **[[Μίκαελ Ντένερ]]** - *[[κιθάρα]]*
* **Μπένι Πέτερσεν** - *[[κιθάρα]]*
* **Τίμι Χάνσεν** - *[[μπάσο]]*
* **Κιμ Ραζ** - *[[τύμπανα]]*

## Παραπομπές


## Πηγές
* Mercyful Fate “The Best Of Mercyful Fate” | King Diamond & Mercyful Fate
* The Best of Mercyful Fate - Mercyful Fate | Songs, Reviews, Credits | AllMusic
* Mercyful Fate - The Best of Mercyful Fate - Encyclopaedia Metallum: The Metal Archives

Κατηγορία:Δισκογραφία των Mercyful Fate
Κατηγορία:Άλμπουμ του 2003
46η Μεραρχία Πεζικού (Ηνωμένο Βασίλειο)

Η **46η Μεραρχία Πεζικού** (αγγλικά: *46th Infantry Division*) αποτελούσε σχηματισμό του Βρετανικού Στρατού. Συγκροτήθηκε το 1939, ενώ παρέμεινε στην ενεργό υπηρεσία κατά τη διάρκεια του Β΄ Παγκοσμίου Πολέμου, μετέχοντας στη μάχη της Γαλλίας και στη μάχη της Δουνκέρκης, η οποία εκκενώθηκε και αργότερα στη Βόρεια Αφρική, την Ιταλία και την Ελλάδα.

## Παραπομπές


## Βιβλιογραφία
* Lt-Col H.F. Joslen, Orders of Battle, United Kingdom and Colonial Formations and Units in the Second World War, 1939–1945, London: HM Stationery Office, 1960/Uckfield: Naval & Military, 2003, ISBN 1-84342-474-6

Κατηγορία:Βρετανικές ένοπλες δυνάμεις
Άγιος Αλέξανδρος, επίσκοπος Μηθύμνης

Ο **Άγιος Αλέξανδρος, επίσκοπος Μηθύμνης**, έζησε τον 3ο - 4ο αι. Ήταν ο πρώτος επίσκοπος της Μήθυμνας και έλαβε μέρος στην Α' Οικουμενική Σύνοδο του 325 στη Νίκαια της Βιθυνίας, όπου διατυπώθηκε το (πρώτο) μέρος του Συμβόλου της Πίστεως που αναφέρεται στην Αγία Τριάδα. Ίδρυσε μονή κοντά στη Λαφιώνα Λέσβου, στην οποία πέρασε τα τελευταία έτη του. Σώζεται ως σήμερα ο ναός της μονής, αλλά η παλαιοχριστιανική αυτή εκκλησία είναι ερειπωμένη. Υπάρχει εκεί η λίθινη λάρνακα του Αγίου με μισοσβησμένη επιγραφή, που θα μπορούσε να αναγνωσθεί ως εξής:

την οποία επεδείκνυαν οι Οθωμανοί ως τάφο του *Ισκεντέρ μπαμπά*. Ανεπαύθη στις 30 Νοεμβρίου, οπότε και εορτάζεται η μνήμη του. Πληροφορίες για τη ζωή του λαμβάνουμε από την Ακολουθία που ψάλλεται: ο Άγιος Αλέξανδρος ήταν *φωστήρ ο ακοίμητος, ποιμήν ο πραότατος, εν ευσεβεία συγκρατήσας το ποίμνιον, οδηγήσας και ποιμάνας αυτό εν χάριτι, τροπώσας δεινώς τους ως λύκους αιρετίζοντας*· σε άλλο σημείο της ακολουθίας του αναφέρεται πως *η σορός των αγίων λειψάνων αυτού αναδέδεικται ιατρείον παθών*. Επίσης από το απολυτίκιό του: (ήχος δ', κατά το "ταχύ προκατάλαβε") *Τριάδαν εκήρυξας την Παναγίαν σοφέ, φυλάξας αγνότητα και παρθενίαν καλώς, Πατέρων εκλόγιον, όθεν και του Κυρίου φίλος γνήσιος ώφθης, ω και θερμώς πρεσβέβεις, ποιμενάρχα Μηθύμνης, Αλέξανδρε θεοφόρε Λεσβίων το καύχημα*.

Δίπλα στην παλαιοχριστιανική εκκλησία υπάρχει ξωκκλήσι στο όνομα του Αγίου, όπου τιμάται η μνήμη του κάθε χρόνο στις 30 Νοεμβρίου. Την ακολουθία του Αγίου τη συνέταξε ο ιερομόναχος Ραφαήλ το 1622 και τη συμπλήρωσε ο Επίσκοπος Ερσεκίου Ιγνάτιος, από τη Βατούσα της Λέσβου το 1900.

## Παραπομπές


## Πηγές
* 

Αλεξανδρος
Αλεξανδρος
Τζακ Ράσελ Τεριέρ

Το **Τζακ Ράσελ Τεριέρ** είναι μία ράτσα μικρόσωμου ενεργητικού σκύλου με προέλευση από την Μεγάλη Βρετανία.

## Ιστορία
Έχει καταγωγή από τη Μεγάλη Βρετανία και δημιουργήθηκαν από τον ιερέα Τζον Ράσελ. Ο ιερέας είχε σκοπό να δημιουργήσει ένα σκυλί για το κυνήγι της αλεπούς. Γι' αυτό το λόγο το σκυλί αυτό θα έπρεπε να έχει συγκεκριμένα χαρακτηριστικά όπως αντοχή στο τρέξιμο, ταχύτητα, καλή όσφρηση για τον εντοπισμό θηράματος και θάρρος για την αντιμετώπιση του. Μέχρι να δημιουργήσει την κατάλληλη ράτσα, έκανε πολλές διασταυρώσεις. Σήμερα υπάρχουν δύο ράτσες, το Πάρσον Ράσελ Τεριέρ (Parson Russell Terrier) και το Τζακ Ράσελ Τεριέρ (Jack Russell Terrier) με βασικότερη διαφορά το μέγεθος, καθώς το Πάρσον είναι μεγαλύτερο. Παρά το γεγονός ότι αναπτύχθηκε αρχικά στην Αγγλία στα μέσα της δεκαετίας του 1800, ο Τζακ Ράσελ Τεριέρ αναγνωρίστηκε ως καθαρόαιμη φυλή από το Kennel Club του Ηνωμένου Βασιλείου την 1η Ιανουαρίου 2016.

Αυτό οφείλεται στο γεγονός ότι ο Τζακ Ράσελ Τεριέρ είχε αναγνωριστεί προγενέστερα ως «τύπος» και όχι ως φυλή λόγω της μεγάλης ποικιλομορφίας των σκύλων που περιγράφηκαν ως Τζακ Ράσελ Τεριέρ. Το πρότυπο της φυλής όπως αναγνωρίστηκε από το Kennel Club του Ηνωμένου Βασιλείου δεν έχει καταρτιστεί ακόμα.

## Χαρακτηριστικά

### Χαρακτήρας
Ως προς τον χαρακτήρα είναι θαρραλέο, ζωηρό, ενεργητικό, δραστήριο, έξυπνο και ανεξάρτητο. Συνήθως βρίσκεται σε καλή ψυχολογική κατάσταση καθώς έχει αυτοπεποίθηση και υπομονή. Όμως, αγριεύει όταν βρίσκεται σε χώρο με μεγαλόσωμα σκυλιά διότι προσπαθεί να υπερισχύσει. Τα πάει καλά με τα παιδιά και είναι φιλικό προς άλλους μικρόσωμους σκύλους. 
εναλλ.=|μικρογραφία|173x173εσ|Το jack russel σε νεαρή ηλικία

### Σωματότυπος
Συνήθως, το μέγεθος του είναι σταθερό αφού έχει ύψος από 23 μέχρι 38 εκ. και βάρος από 5 μέχρι 8 κιλά. Το μήκος του τριχώματος ποικίλλει σε 3 είδη: κοντό, μακρύ και σπαστό. Το χρώμα του είναι λευκό, με κοκκινωπά, καστανά σημάδια. (Στις μέρες μας, υπάρχουν τζακ ράσελ που έχουν μαύρα σημάδια, τα οποία προήλθαν από κάποια σμίξη της ράτσας, και δεν πρόκειται για το γνήσιο είδος). Όσο είναι κουτάβι, έχει στρογγυλό κεφάλι, μα αφού ενηλικιωθεί   έχει τριγωνικό κεφάλι, που καταλήγει σε μια μικρή μαύρη μύτη, αυτιά μικρά, σχήματος V και σκούρα αμυγδαλωτά μάτια.

### Φροντίδα
Είναι σκύλος συντροφιάς που μπορεί να κοιμηθεί μέσα στο σπίτι. Είναι λιτοδίαιτο αλλά χρειάζεται ποιοτική τροφή και το τρίχωμά του δεν χρειάζεται ιδιαίτερη φροντίδα. Έχει ανάγκη από μεγάλες βόλτες και άσκηση.

## Παραπομπές


## Εξωτερικοί σύνδεσμοι

* Επίσημη ιστοσελίδα 

Κατηγορία:Φυλές σκύλων
Κατάλογος έργων του Λώρενς Άλμα-Τάντεμα

Η σελίδα αυτή περιέχει κατάλογο έργων του Λώρενς Άλμα-Τάντεμα, πολλά από τα οποία είναι υπογεγραμμένα.

 
Αλμα Ταντεμα
The Fall Of A Rebel Angel

Το **The Fall Of A Rebel Angel** είναι το 8ο στούντιο άλμπουμ των **[[Enigma (μουσικό σχήμα)|Enigma]]** που κυκλοφόρησε στις 11 Νοεμβρίου 2016.

## Λίστα τραγουδιών
#  	"Circle Eight" (featuring Nanuk)	   
#  	"The Omega Point"  	   
# 	"Diving"  	   
# 	"The Die Is Cast" (featuring Mark Josher)	   
#  	"Mother" (featuring Anggun)	   
#  	"Agnus Dei"  	   
#  	"Sadeness (Part II)" (featuring Anggun)	   
#  	"Lost in Nothingness"  	   
#  	"Oxygen Red" (featuring Anggun)	   
#  	"Confession of the Mind"  	   
#  	"Absolvo"  	   
#  	"Amen" (featuring Aquilo)

Κατηγορία:Δισκογραφία των Enigma
Κατηγορία:Άλμπουμ του 2016
Βραβείο BAFTA Καλύτερης Μη Αγγλόφωνης Ταινίας

Το **Βραβείο BAFTA Καλύτερης Μη Αγγλόφωνης Ταινίας** (αγγλ. BAFTA Award for Best Film Not in the English Language) απονέμεται στο πλαίσιο των Βραβείων της Βρετανικής Ακαδημίας Κινηματογράφου. Απονέμεται κάθε χρόνο από το 1983 στις καλύτερες ταινίες που δεν είναι στην αγγλική γλώσσα.

## Νικητές
Οι νικητές του βραβείου είναι οι εξής:

## Παραπομπές


Κατηγορία:Βραβεία BAFTA
Εροιάδες Αντιοχίδας

Οι **Εροιάδες** ή *Ερωίδες* (), (ο δήμος: Εροιάδων) ήταν αρχαίος οικισμός - πόλη και δήμος της Αντιοχίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Εροιάδες) ονομάζονταν οι δημότες του δήμου αυτού. Ο δήμος ίσως να συγχέεται, σε διάφορες πηγές, με τον ομώνυμο δήμο των Εροιάδων, της Ιπποθοωντίδας φυλής.

## Ονομασία
Ο δήμος πήρε το όνομά του, πιθανώς όπως και ο δήμος των Εροιάδων Ιπποθοωντίδας, από την λέξη «έριον» (), δηλαδή το τρίχωμα (το μαλλί) των εριφίων και των αμνών, το οποίο χρησιμοποιείται για την κατασκευή ινών προς ύφανση, ίσως γιατί κάποιοι από τους δημότες ασχολούνταν με τη βιοτεχνική επεξεργασία του. 

## Τοποθεσία του αρχαίου δήμου
Ο δήμος των Εροιάδων, ήταν δήμος των Μεσογείων ή του άστεως. 
Η ακριβής τοποθεσία του δήμου αυτού είναι άγνωστη και αβέβαιη, δεν έχει προσδιορισθεί και δεν έχει ακόμα ταυτιστεί επακριβώς.

Παλαιότεροι ερευνητές, τοποθετούν τον δήμο αυτόν ή τον ομώνυμό του, της Ιπποθοωντίδας φυλής, είτε στην περιοχή του Κορυδαλλού, δυτικά του Πειραιά, είτε στην περιοχή του Γέρακα του Χαρβατιού.

## Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Αντιοχίδας φυλής, συμμετείχε με 1 βουλευτή στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.) ο δήμος αντιπροσωπευόταν επίσης με 1 βουλευτή στη Βουλή των 600. Κατά την τέταρτη (201/200 π.Χ. – 126/127) και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.

## Οι κάτοικοι των Εροιάδων
Ο δημότης των αρχαίων Εροιάδων ονομαζόταν Εροιάδης ή Ερωίδης. 

## Προσωπικότητες από τις Εροιάδες
Υπήρξαν διάφοροι γνωστοί πολίτες από τον δήμο των Εροιάδων, όπως ο Βραύρων ο Εροιάδης πατέρας του Επαφροδίτου, ο βουλευτής Διογένης ο Εροιάδης γιος του Τείμωνος, ο Διογένης ο Εροιάδης πατέρας του Εισιδότου κ.α.

## Δείτε επίσης
* Αρχαία Αθήνα
* Αντιοχίδα φυλή

## Παραπομπές - σημειώσεις


## Πηγές – βιβλιογραφία
**Πρωτογενείς πηγές** 
* Ελληνικές επιγραφές - IG Εροιαδ και Ερωιδ Attica (IG I-III).

**Δευτερογενείς πηγές**
* Eroeadae, στην ιστοσελίδα: referenceworks.brillonline.com,
* John S. Traill: ''The political organization of Attica: a study of the demes, trittyes, and phylai, and their representation in the Athenian Council'', “Attica”. Princeton: American School of Classical Studies at Athens (ASCSA), 1975, 
* John S. Traill: *Demos and trittys. Epigraphical and topographical studies in the organization of Attica.* Athenians Victoria College, Toronto 1986, p. 139.
* Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, , 

## Εξωτερικοί σύνδεσμοι
* 
* 
* Eroiadai, Lexicon of Greek Personal Names (LGPN).
* Eroiadai, Attic Inscriptions Online.

Κατηγορία:Δήμοι της Αρχαίας Αττικής
Κατηγορία:Αρχαία Αθήνα
Ζούσε τη ζωή της

Το ***Ζούσε τη ζωή της*** (πρωτότυπος τίτλος: ***Vivre sa vie***, Βόρεια Αμερική: *My Life to Live*, Ηνωμένο Βασίλειο: *It's My Life*) είναι μία γαλλική δραματική ταινία, του 1962, σε σκηνοθεσία Ζαν-Λυκ Γκοντάρ. Το σενάριο γράφτηκε από τον ίδιο τον σκηνοθέτη σε συνεργασία με τον Μαρσκέλ Σακό. Πρωταγωνιστεί η Άννα Καρίνα. Η ταινία κατά την περίοδο κυκλοφορίας της έλαβε διθυραμβικές κριτικές.

## Πλοκή
Η ταινία αποτελείται από 12 βραχύβια επεισόδια, στα οποία πρωταγωνίστρια είναι μία όμορφη, νεαρή Παριζιάνα, η οποία αφήνει τον άντρα της και το μωρό της, με την ελπίδα να γίνει ηθοποιός. Κι αφού συναντά δυσκολίες επιβίωσης και χωρίς να έχει εκπληρώσει το όνειρό της, για να τα βγάλει εις πέρας, γίνεται ιερόδουλη. Παράλληλα, γνωρίζει τον Ραούλ, ο οποίος είναι ο προστάτης της. Εκείνος, όμως, χωρίς τη θέλησή της, κανονίζει να την πουλήσει σε κάποιον άλλον. Επάνω στην ανταλλαγή χρημάτων, πέφτουν και πυροβολισμοί, πετυχαίνοντας θανάσιμα χτυπήματα στη νεαρή γυναίκα, τη Νανά.

## Διανομή
* Άννα Καρίνα... ως Νανά 
* Σαντύ Ρεμπό... ως Ραούλ (προστάτης)
* Αντρέ Σ. Λαμπάρ... ως Πωλ
* Γκυλέν Σλούμπεργκερ... ως Υβετ
* Ζεράρ Χόφμαν... ως Le chef
* Μονίκ Μεσίν... ως Ελίζαμπεθ
* Ντιμιτρί Ντιμέφ... ως Ντιμιτρί

## Παραπομπές


## Περαιτέρω ανάγνωση
* Colin MacCabe (2004) *Godard: A Portrait of the Artist at Seventy*, Farrar, Straus and Giroux, ISBN 0-374-16378-2.

## Εξωτερικοί σύνδεσμοι
* 
*Critical essay on Vivre sa vie
*Roland-François Lack, ''Vivre sa vie'': An Introduction and A to Z , (episodic essay on watching this film, with a selection of stills),  *Senses of Cinema*, Issue 48, August 2008.
* Shun-liang Chao, "(Post) Modern Godard: ''Vivre sa vie''", (critical essay on the modern and postmodern aspects of *Vivre sa vie*),

Κατηγορία:Ταινίες του 1962
Κατηγορία:Γαλλόφωνες ταινίες
Κατηγορία:Γαλλικές ταινίες της δεκαετίας 1960
Κατηγορία:Γαλλικές δραματικές ταινίες
Κατηγορία:Ταινίες σχετικά με την πορνεία
Κατηγορία:Γαλλικές ασπρόμαυρες ταινίες
Κατηγορία:Ταινίες σε σκηνοθεσία Ζαν-Λυκ Γκοντάρ
Άννα Καρίνα

Η **Άννα Καρίνα** (*Anna Karina*, 22 Σεπτεμβρίου 1940 - 14 Δεκεμβρίου 2019) ήταν Δανό-Γαλλίδα ηθοποιός του κινηματογράφου, σκηνοθέτις και σεναριογράφος, που το περισσότερο μέρος της καριέρας της το πέρασε στη Γαλλία. Ήταν ευρέως γνωστή ως η μούσα του σπουδαίου Γάλλου σκηνοθέτη, Ζαν-Λυκ Γκοντάρ, καθώς και ως μία πρωτοπόρος του Γαλλικού Νέου Κύματος. Μερικές από τις σπουδαιότερες συνεργασίες της με τον Γκοντάρ ήταν το *[[Le Petit Soldat]]* (1960), το *[[Une femme est une femme]]* (1961), το *[[Ζούσε τη ζωή της|Vivre sa vie]]* (1962) και το *[[Αλφαβίλ|Alphaville]]* (1965). Με τη δεύτερη από τις προαναφερθείσες ταινίες, η Καρίνα, κέρδισε την Αργυρή Άρκτο στο Φεστιβάλ Κινηματογράφου του Βερολίνου. Απεβίωσε στις 14 Δεκεμβρίου 2019 σε ηλικία 79 ετών.

## Παραπομπές


## Εξωτερικοί σύνδεσμοι

* 
* 
* Anna Karina at Yahoo! Movies
* Anna Karina biography on newwavefilm.com
* Anna Karina fan site 

Κατηγορία:Δανοί τραγουδιστές
Κατηγορία:Γαλλίδες μοντέλα
Κατηγορία:Γαλλίδες ηθοποιοί κινηματογράφου
Κατηγορία:Γάλλοι σεναριογράφοι
Κατηγορία:Γαλλίδες ηθοποιοί θεάτρου
Κατηγορία:Γαλλίδες τραγουδίστριες
Κατηγορία:Δανέζες ηθοποιοί κινηματογράφου
Κατηγορία:Δανέζες ηθοποιοί θεάτρου
Κατηγορία:Δανοί σκηνοθέτες κινηματογράφου
Κατηγορία:Γάλλοι σκηνοθέτες κινηματογράφου
Προβλεπτική κατανομή πιθανότητας

Στον κλάδο της Στατιστικής, και συγκεκριμένα στην Μπεϋζιανή προσέγγιση της Στατιστικής, η κατανομή των μελλοντικών παρατηρήσεων καλείται προβλεπτική κατανομή πιθανότητας. Η προβλεπτική κατανομή πιθανότητας λαμβάνει διαφορετική μορφή ανάλογα με το αν έχουμε συλλέξει παρατηρήσεις της υπό πρόβλεψη μεταβλητής, σε κάθε περίπτωση όμως είναι η μέση τιμή της πιθανοφάνειας ως προς την κατανομή των παραμέτρων. Η εν λόγω κατανομή αποδεικνύεται χρήσιμη τόσο για την πρόβλεψη μελλοντικών παρατηρήσεων, όσο και για την δημιουργία διαγνωστικών ελέγχων για την προσαρμογή και τις παραδοχές του μοντέλου.

## Πρότερη και ύστερη προβλεπτική κατανομή πιθανότητας
Όταν δεν έχουμε συλλέξει ακόμα παρατηρήσεις, η προβλεπτική κατανομή είναι η μέση τιμή της πιθανοφάνειας ως προς την πρότερη κατανομή των παραμέτρων f(\theta)

f(y')=\int_{\theta\in\Theta} f(y|\theta)f(\theta)d\theta, και καλείται πρότερη προβλεπτική κατανομή πιθανότητας. Μόλις τα δεδομένα είναι διαθέσιμα, η κατανομή των παραμέτρων είναι πλέον η ύστερη κατανομή f(\theta|y). Κάνοντας χρήση αυτής της κατανομής για τις παραμέτρους \theta, η προβλεπτική κατανομή είναι η f(y'|y)=\int_{\theta \in \Theta} f(y|\theta)f(\theta|y)d\theta,

και καλείται ύστερη προβλεπτική κατανομή.

## Χρήση της ύστερης προβλεπτικής κατανομής
Μέσα από την προσομοίωση τιμών από την ύστερη προβλεπτική κατανομή μπορούμε να παραγάγουμε προβλέψεις για τις μελλοντικές παρατηρήσεις. Η ύστερη προβλεπτική κατανομή μπορεί επίσης να χρησιμοποιηθεί για την ανίχνευση απροσδόκητων/ακραίων τιμών. Επίσης, με τη βοήθεια της ύστερης προβλεπτικής κατανομής μπορούμε να δημιουργήσουμε τους λεγόμενους ύστερους προβλεπτικούς διαγνωστικούς ελέγχους. Οι έλεγχοι αυτοί μπορεί να σχετίζονται με την ποιότητα προσαρμογής του Μπεϋζιανού Στατιστικού μοντέλου ή τις παραδοχές του (π.χ. Επιλογή μεσόκυρτης πρότερης κατανομής).

## Υπολογισμός της ύστερης προβλεπτικής κατανομής
Στην Μπεϋζιανή Στατιστική υπάρχουν δύο σκοπιές για τον υπολογισμό ύστερων κατανομών, είτε αναλυτικά με την μέθοδο Λαπλάς, είτε προσομοιώνοντας τιμές από την κατανομή με την μέθοδο MCMC. Η πρώτη κάνει χρήση του αναπτύγματος Taylor. Η τελευταία, της οποίας το μαθηματικό υπόβαθρο ξεφεύγει του λήμματος, χρησιμοποιεί εξειδικευμένα πακέτα λογισμικών για να γεννήσει τιμές από την ύστερη προβλεπτική κατανομή (π.χ. OpenBUGS, JAGS, STAN).

## Παραπομπές
# Christensen, R., (2011), Bayesian Ideas and Data Analysis, CRC Press, Boca Raton, FL.
# Ntzoufras, I., (2009), Bayesian modeling using WinBUGS, Wiley, Hoboken, N.J.
# Gelman, A., Carlin, J., Stern, H. and Rubin, D., (2003), Bayesian Data Analysis, Second Edition, Chapman & Hall/CRC, London.

Κατηγορία:Θεωρία πιθανοτήτων
Κατηγορία:Στατιστική θεωρία
Microsoft Pinball Arcade

Το ***Microsoft Pinball Arcade*** είναι ένα βιντεοπαιχνίδι φλίπερ από την Microsoft. Κυκλοφόρησε στις 15 Δεκεμβρίου του 1998 για τα Microsoft Windows και 2001 για το Game Boy Color. Το παιχνίδι είναι μια συλλογή από εφτά αληθινά τραπέζια φλίπερ από την εταιρία Gottlieb: τα *[[Baffle Ball]]* (1931), *[[Humpty Dumpty]]* (1947), *[[Knock Out]]* (1950), *[[Slick Chick]]* (1963), *[[Spirit of 76]]* (1975), *[[Haunted House]]* (1982) και *[[Cue Ball Wizard]]* (1992).

Η έκδοση για το Game Boy Color από τη *Saffire* περιέχει ορισμένες διαφορές από την προηγούμενη έκδοση, όπως μειωμένα γραφικά και την εξαίρεση των *Humpty Dumpty* και *Cue Ball Wizard*. Μία έκδοση δωρεάν δοκιμής επίσης υπάρχει, το οποίο περιέχει μόνο το *Haunted House*.

## Κριτικές

Η GameSpot έδωσε στο παιχνίδι ένα 6.2, επαινώντας την πιστή επαναδημιουργία των ηχητικών εφέ, τα λεπτομερή γραφικά υψηλής ποιότητας και τη ρεαλιστική φυσική της μπάλας. Η IGN του έδωσε ένα 5.2.

## Παραπομπές


## Εξωτερικοί σύνδεσμοι
* 
* Το ''Microsoft Pinball Arcade'' στο GameFAQs
* Η έκδοση Game Boy Color του ''Microsoft Pinball Arcade'' στο GameFAQs

Κατηγορία:Βιντεοπαιχνίδια του 1998
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Game Boy Color
Κατηγορία:Παιχνίδια της Microsoft
Κατηγορία:Βιντεοπαιχνίδια pinball
Ουίλιαμ Χάουαρντ Ταφτ

Ο **Ουίλιαμ Χάουαρντ Ταφτ** (*William Howard Taft*, 15 Δεκεμβρίου 1857 – 8 Μαρτίου 1930) υπηρέτησε ως ο 27ος πρόεδρος των Ηνωμένων Πολιτειών (1909-1913) καθώς και ως ο 10ος Αρχιδικαστής των Ηνωμένων Πολιτειών από το 1921 έως το 1930, γεγονός που τον καθιστά το μόνο πρόσωπο που κατείχε και τα δύο αυτά αξιώματα. Ο Ταφτ εκλέχτηκε Πρόεδρος το 1908, ενώ το 1909 διαδέχθηκε τον Θίοντορ Ρούζβελτ, στην επανεκλογή του ηττήθηκε το 1912, από τον Γούντροου Ουίλσον, αφού πρώτα ο Ρούζβελτ κατέβηκε στις εκλογές με δικό του κόμμα, αποδυναμώνοντας έτσι τους Ρεπουμπλικανούς. Το 1921 ο Πρόεδρος Ουόρεν Χάρντινγκ ανέθεσε την ηγεσία του Ανωτάτου Δικαστηρίου στον Ταφτ, αξίωμα, που κράτησε σχεδόν έως και λίγες ημέρες πριν πεθάνει.

## Παραπομπές
  
## Εξωτερικοί σύνδεσμοι
**Επίσημοι**:
* William Taft National Historic Site
* White House biography

**Λόγοι**:
* Text of a number of Taft speeches, Miller Center of Public Affairs
* Audio clips of Taft's speeches, Michigan State University Libraries

**Άλλα**:
* William Howard Taft: A Resource Guide from the Library of Congress
* Extensive essay on William Howard Taft and shorter essays on each member of his cabinet and the First Lady – Miller Center of Public Affairs
* "Life Portrait of William Howard Taft", from C-SPAN's *[[American Presidents: Life Portraits]]*, September 6, 1999
* ''"Growing into Public Service: William Howard Taft's Boyhood Home",'' a National Park Service Teaching with Historic Places (TwHP) lesson plan
* 
* 

Κατηγορία:Πρόεδροι των ΗΠΑ
Κατηγορία:Καθηγητές στο Πανεπιστήμιο Γέιλ
Κατηγορία:Αμερικανοί ελευθεροτέκτονες
Αναιμία χρόνιας νόσου

Η **αναιμία χρόνιας νόσου (ΑΧΝ)** ή **αναιμία της φλεγμονής** εμφανίζεται συχνά σε ασθενείς με χρόνιες φλεγμονώδεις νόσους ή κακοήθειες. Κάποιες από τις ασθένειες που προκαλούν ΑΧΝ είναι η ρευματοειδής αρθρίτιδα, ο συστηματικός ερυθηματώδης λύκος, πνευμονίες και πνευμονικά αποστήματα, φυματίωση, διάφορα νεοπλάσματα και άλλες ασθένειες. Η βαρύτητά της σχετίζεται με τη βαρύτητα της νόσου, και είναι συνήθως ελαφριάς μορφής. Τις περισσότερες φορές είναι νορμοκυτταρική νορμόχρωμη αναιμία (φυσιολογικό MCV και MCHC ή MCH).

## Παθοφυσιολογία
Σημαντικό ρόλο στη δημιουργία της αναιμίας παίζουν οι κυτταροκίνες που παράγονται κατά την φλεγμονή, όπως η IL-1 και η IL-6, οι οποίες διεγείρουν την παραγωγή εψιδίνης από το ήπαρ. Η εψιδίνη φαίνεται να μπλοκάρει την εξαγωγή του σιδήρου από τα αποθηκευτικά κύτταρα (εντεροκύτταρα, ηπατοκύτταρα, μακροφάγα) κι έτσι δεν αποδίδεται επαρκές σίδηρο στους ερυθροβλάστες για να γίνει η αιμοποίηση.. 
 
Η νόσος χαρακτηρίζεται από χαμηλά επίπεδα κυκλοφορούντος σιδήρου ορού και υψηλά ή φυσιολογικά επίπεδα φεριτίνης. Παθοφυσιολογικοί μηχανισμοί που παίζουν ρόλο στη νόσο είναι: η διαταραχή στη χρήση του διαθέσιμου σιδήρου για ερυθροποίηση και η κατακράτηση αυτού στο ΔΕΣ, η διαταραχή στην παραγωγή ερυθροποιητίνης και η ελαττωματική ανταπόκριση των ερυθρών σε αυτήν, καθώς επίσης και η μείωση της επιβίωσης των κυκλοφορούντων ερυθρών.

## Διάγνωση και θεραπεία
Η διάγνωση της ΑΧΝ συχνά πιθανολογείται και τίθεται εξ αποκλεισμού. Μία υψηλή τιμή φεριτίνης μπορεί να συμβάλλει στη διάγνωση, ωστόσο η φεριτίνη ως πρωτεΐνη οξείας φάσης συχνά έχει ήδη υψηλή τιμή σε φλεγμονώδη νοσήματα.

Θεραπεία συνήθως δε χρειάζεται εάν δεν υπάρχουν συμπτώματα. Σε περίπτωση που κριθεί απαραίτητο, η χορήγηση ερυθροποιητίνης και ενδοφλέβιο σίδηρο μπορεί να διορθώσει την αναιμία.

## Παραπομπές


Κατηγορία:Παθήσεις του αίματος
Κατάλογος έργων του Μαζάτσο

Η σελίδα αυτή περιέχει κατάλογο των έργων του Μαζάτσο.

## A. Έργα διάφορα σε χρονολογική σειρά

## Β. Φλωρεντία, Santa Maria del Carmine, Cappella Brancacci
Τοιχογραφίες

 
Κατηγορία:Κατάλογοι έργων τέχνης
Στάνλεϊ Ρόμπερτς

Ο **Στάνλεϊ Ρόμπερτς** (*Stanley Roberts*) (Χόπκινς της Νότιας Καρολίνας, 2 Φεβρουαρίου 1970), είναι Αμερικάνος πρώην επαγγελματίας καλαθοσφαιριστής. Έχει ύψος 2,13 μέτρα και αγωνιζόταν στη θέση του Σέντερ.

## Σταδιοδρομία
Ο Ρόμπερτς ξεκίνησε να αγωνίζεται με το λύκειο του Λόουερ Ρίτσλαντ του Χόπκινς, με το οποίο κατέκτησε δύο πρωταθλήματα πολιτείας, ενώ συμπεριλήφθηκε στην καλύτερη πεντάδα της χώρας. Στην συνέχεια, σπούδασε στο πανεπιστήμιο του Λουιζιάνα Στέιτ για δύο χρόνια και επέστρεψε εκεί μετά το τέλος της επαγγελματικής του καριέρας για να πάρει το πτυχίο του. Την σεζόν 1989-90, έπαιξε σε 32 αγώνες με μέσους όρους 14,1 πόντων, 9,8 ριμπάουντ και 1,9 κοψιμάτων.

Ξεκίνησε να αγωνίζεται επαγγελματικά στην Ισπανία και την Ρεάλ Μαδρίτης, φθάνοντας στον τελικό του κυπέλλου Κόρατς για να ηττηθεί από την ιταλική Καντού με 95-93.

Το καλοκαίρι του 1991 επιλέχθηκε στην 23η θέση του ντραφτ του ΝΒΑ από τους Ορλάντο Μάτζικ με τους οποίους αγωνίστηκε σε 55 παιχνίδια με 10,4 πόντους και 6,1 ριμπάουντ ανά αγώνα. Το 1992 υπέγραψε στους Λος Άντζελες Κλίπερς, όπου παρέμεινε ως το 1997 με πιο επιτυχημένη χρονιά το 1992-93, όπου είχε μέσους όρους 11,3 πόντων, 6,2 ριμπάουντ και 1,8 κοψιμάτων. Τις τέσσερις επόμενες χρονιές έπαιξε σε μόλις 83 αγώνες λόγω τραυματισμών, χάνοντας ολόκληρη την σεζόν 1994-95 λόγω προβλήματος στον αχίλλειο τένοντα.

Το 1997-98, φόρεσε την φανέλα των Μινεσότα Τίμπεργουλβς για 74 παιχνίδια με 6,2 πόντους και 4,9 ριμπάουντ ανά αγώνα, πριν επιστρέψει στην Ευρώπη για να παίξει με την ομάδα του Άρη κατά την διάρκεια του λοκ-άουτ του ΝΒΑ. Πριν ολοκληρωθεί η σεζόν 1998-99, γύρισε στο ΝΒΑ αγωνιζόμενος σε έξι παιχνίδια με την ομάδα των Χιούστον Ρόκετς. Έπαιξε για τελευταία χρονιά στο αμερικάνικο πρωτάθλημα το 1999-2000 με τους Φιλαδέλφεια 76ερς, δοκιμαζόμενος τον Δεκέμβριο του 1999 στην Τουρκία και την Εφές Πίλσεν.

Μετά από έναν χρόνο στο ΑΒΑ με την ομάδα των Σαν Ντιέγκο Γουάιλντφάιρ, αποχώρησε από την ενεργό δράση, για να επιστρέψει προσωρινά το 2004 φορώντας την φανέλα των Γκαλίτος ντε Ιζαμπέλα από το Πουέρτο Ρίκο.

## Παραπομπές


## Πηγές
* Stanley Roberts Stats | Basketball-Reference.com 
* Stanley Roberts Stats, Bio - ESPN
* Stanley Roberts - DraftExpress

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ρεάλ Μαδρίτης
Κατηγορία:Καλαθοσφαιριστές Ορλάντο Μάτζικ
Κατηγορία:Καλαθοσφαιριστές Λος Άντζελες Κλίπερς
Κατηγορία:Καλαθοσφαιριστές Μινεσότα Τίμπεργουλβς
Κατηγορία:Καλαθοσφαιριστές Χιούστον Ρόκετς
Κατηγορία:Καλαθοσφαιριστές Φιλαδέλφεια 76ers 
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές πορτορικανικών συλλόγων‎